VERVOERDIENSTE / VEHICLE SERVICES - Tuis
Vervoerdienste bied aan die Universiteit Stellenbosch (US) en sy personeel kostedoeltreffende, volhoubare vervoerkeuses vir opleidings-, navorsings-, sport- en kultuurdoeleindes en ander verwante behoeftes.
Ons bestuur en bedryf die US se totale voertuigvloot, die voertuigpoel en departementele voertuie. Vervoerdienste verskaf ook voertuigfinansiering aan personeel, beding pryse vir die koop en verkoop van voertuie en hanteer alle aankope en verkope van amptelike US-voertuie.
Die US se Geïntegreerde Vervoerplan is daarop gemik om die hoë volume motorverkeer op die US se kampusse te verminder. Die parkeerbestuurstelsel en ’n kombinasie van loop, fietsry, kampuspendeldienste, saamryklubs en openbare vervoerdienste word nou gebruik om ’n meer volhoubare, omgewingsvriendelike kampus en dorp te vestig.
Ons is daartoe verbind om die Universiteit Stellenbosch op die doeltreffendste en volhoubaarste wyse moontlik aan die beweeg te hou. 7-jarige verdrink in strandmeer - Maroela Media
Boknesstrand. Foto: Google Maps
ŉ Sewejarige seun het in die Boknes-strandmeer buite Port Alfred in die Oos-Kaap verdrink, het die Nasionale Seereddingsinstituut (NSRI) Donderdag gesê.
Craig Lambinon, woordvoerder van die NSRI, het gesê ŉ pa het omstreeks 10:10 Donderdagoggend die NSRI gekontak en sy seun as vermis aangemeld.
“Die pa het gesê hy jaag van sy huis in Alexandria, Port Alfred nadat sy vrou hom laat weet het sy kan nie hul seun op die strand vind nie.” Volgens Lambinon het lewensredders die seuntjie se liggaam in die strandmeer gevind.
Lambinon het gesê daar is mond-tot-mond-asemhaling op die seun toegepas maar sonder sukses. Hy is op die toneel dood verklaar.
Annerie Myburgh · 5 jare gelede
Ons was vandag op die strand in Boknes toe dit gebeur het. Dis ongelooflik hartseer, maar wat baie ontstellend was, is dat die kind se lyk vir meer as 2 ure ten aanskoue van die vakansiegangers langs die lagoon gelê het. Ek voel die polisie kon vinniger gereageer het om alle ondersoeke af te handel en die seun dan te verwyder, ook vir die ouers se part, wat baie ontsteld in die ambulans gesit het. Is daar ‘n rede dat hulle so lank moes wag en aangesien dit nie ‘n “crime scene” was nie, was dit nodig om eers te wag vir ‘n polisie-fotograaf?
Bedoel jy te sê hulle het nie eens die lyk bedek nie? Jy mag dalk reken dis nie ‘n misdaadtoneel nie, maar om nie toesig oor jou kind uit te oefen by die see of strandmeer is in my boekie alreeds grof nalatig. Al gehoor van kinderverwaarlosing?
Het jy al gehoor hoe vinnig iemand verdrink? Sekondes. Hemel, hoeveel mense dink jy was op die strand en in die meer? Is dit ook kinderverwaarlosing wanneer ‘n kind per ongeluk in ‘n swembad verdrink? Asseblief, man. Ongelukke gebeur en GEEN mens kan waarborg dat hulle ‘n kind elke sekond onder oë gaan hê nie. Tsk.